**УПУТСТВО ЗА ПРИПРЕМУ ДОКУМЕНТАЦИЈЕ ЗА ПОЧЕТНУ АКРЕДИТАЦИЈУ ВИСОКОШКОЛСКЕ УСТАНОВЕ И СТУДИЈСКИХ ПРОГРАМА**

**УВОД**

Документација за почетну акредитацију високошколске установе и студијских програма се припрема у складу са Стандардима за почетну акредитацију високошколских установа и студијских програма, на пријавном обрасцу који је дио овог Упутства. За сваки стандард је дат одговарајући опис поступања, табеле које треба попунити за поједине стандарде, као и прилози које треба означити и приложити, те минимална дужина текстуалног описа којим се образлаже испуњеност датог стандарда. Поред обавезних прилога установа може доставити и друге врсте прилога којима се документује испуњеност датог стандарда.

|  |
| --- |
| **Пријавни образац** |
| Пријавни образац се попуњава на начин да се дају одговори на захтјеве стандарда за почетну акредитацију. Пријавни образац и пратећа документација су саставни дио захтјева за вањско вредновање у сврху почетне акредитације.  Пријавни образац са пратећом документацијом се доставља у електронској форми са линковима докумената који су на CD-у или неком другом електронском носачу. С циљем ефикасног управљања поступком вањског вредновања у сврху почетне акредитације, неопходно је да високошколска установа достави вјеродостојну копију документације у електронској форми на носачу по избору (USB Stick, CD..). Пожељан је HTML формат са детаљним садржајем који је линковима повезан са садржајем Пријавног обрасца. Ако није могуће доставити информације у HTML формату, сљедећи прихватљиви формати су Word, PDF или rtf. Уколико документи нису у HTML формату, потребно је да се направе садржаји докумената са наведеним појединачним ставкама. Сви формати треба да буду читљиви на више платформи.  Потребно је **нумерисати** (означити **бројевима) странице** свих докумената који се достављају. Ненумерисање страница отежава рад Комисије рецензената.  Овај Пријавни образац служи ***и као Контролна листа (Check list)*** за високошколске установе и комисије рецензената које врше вањско вредновање, а с циљем једноставнијег приступа провјери испуњености захтјева Стандарда за почетну акредитацију.  У току поступка вањског вредновања високошколским установама се може за сваки програм и за институцију у цјелини упутити упозорење са захтјевом за допуном, ако се уоче знатнија одступања од параметара утврђених стандардима и припадајућим смјерницама. |

|  |  |
| --- | --- |
| **Подаци о високошколској установи** | |
| **Назив, адреса и електронска адреса институције** |  |
| **Веб локација/ веб сајт** |  |
| **Назив, број и датум акта о оснивању** |  |
| **Пореско-идентификациони број (ПИБ)** |  |
| **Матични број додијељен од Републичког завода за статистику** |  |
| **Име, презиме и адреса (назив и сједиште) оснивача** |  |
| **Број и датум одлуке о именовању лица овлашћеног за заступање** |  |
| **Организационе јединице које се посјећују и одговорна лица** |  |
| **Контакт особа (за посјету)** |  |
| **Број телефона** |  |

|  |  |  |
| --- | --- | --- |
| **Студијски програми пријављени за вањско вредновање у сврху почетне акредитације** | | |
| **Назив студијског програма:** | **Ниво студија** | **Назив(и) излазних квалификација** |
|  |  |  |
|  |  |  |
|  |  |  |
|  |  |  |

**ВИСОКОШКОЛСКА УСТАНОВА**

Универзитет и висока школа приступају почетној акредитацији истовремено као установа и студијски програми, које намјерава да изводи. Укупни ресурси се рачунају на нивоу установе.

|  |
| --- |
| **Информације о високошколској установи** |
| Сажето описати најважније карактеристике, и то на не више од двије стране, и тиме дати преглед у коме су описане предности у односу на постојеће високошколске установе, фундаменталне вриједности и правац у коме планира да се развија високошколска установа. У овом поглављу се могу навести недавне промјене, примијењена иновативна рјешења или све остало што је битно, а није експлицитно захтијевано стандардима. |
|  |

|  |
| --- |
| **Информације о студијском програму** |
| На највише двије стране дати преглед у коме су описане предности, фундаменталне вриједности и правац у коме планира да се развија студијски програм. У овом поглављу се могу навести конкретни подаци везани за планирани развој студијског програма, који са једне стране проистиче из планова за установу у цјелини, а са друге стране показују правце и начин остваривања циљева на нивоу организационе јединице, посебно ако то није захтијевано стандардима. |
|  |

**СТАНДАРД 1. ЦИЉЕВИ И ОСНОВНИ ЗАДАЦИ ВИСОКОШКОЛСКЕ УСТАНОВЕ**

|  |  |
| --- | --- |
| **1. Циљеви и основни задаци високошколске установе** | **Референца[[1]](#footnote-1)** |
| * Навести линк на дио Елабората који се односи на разлоге за оснивање, циљеве и задатке. | Смјерница 1.1. |
|  | |
| * Навести линк на документ стратегије високошколске установе и документе који регулишу начин њеног доношења и ревидирања (Статут, правилник, процедура). | Смјерница 1.1. |
|  | |
| * Навести линк на дио приједлога Статута из којег су видљиви основни задаци високошколске установе и одлука органа који га је донио. | Смјерница  1.2. |
|  | |
| * Навести линк на документе установе из којих се виде циљеви високошколске установе који су конкретни, оствариви и мјерљиви (стратегија високошколске установе/ студијски програм). | Смјерница  1.3. и 1.4. |
|  | |
| * Навести линк на дио Елабората који се односи на анализу тржишта рада, односно консултације са заинтересованим странама које су претходиле изради ових докумената. | Смјерница 1.1. |
|  | |
| * Навести линк на документ којим је регулисан поступак усвајања, развоја и ревидирања студијских програма. | Смјерница  1.5. |
|  | |

**СТАНДАРД 2. УНУТРАШЊИ МЕХАНИЗМИ ЗА ОБЕЗБЈЕЂЕЊЕ КВАЛИТЕТА**

|  |  |
| --- | --- |
| **2. Унутрашњи механизми за обезбјеђење квалитета** | **Референца** |
| * Навестилинк на документ(е) који описују структуру, процесе процедуре и ресурсе Система обезбјеђења квалитета ВШУ. [[2]](#footnote-2) | Смјерница 2.1. |
|  | |
| * Наведите линк на документе који описују успостављање, одговорности и овлаштења формалног(их) тијела високошколске установе за обезбјеђење квалитета (Стратегија или Политика обезбјеђења квалитета). | Смјерница 2.2. |
|  | |
| * Наведите списак чланова комисије за обезбјеђење квалитета, односно чланова Одбора или Комитета за обезбјеђење квалитета (ако постоји). | Смјерница 2.2. |
|  | |

**СТАНДАРД 3. ОРГАНИЗАЦИЈА ВИСОКОШКОЛСКЕ УСТАНОВЕ**

|  |  |
| --- | --- |
| **3. Организација високошколске установе** | **Референца** |
| * Навести линк на приједлог акта о организацији и систематизацији радних мјеста. | Смјерница 3.1. |
|  | |
| * Навести линкове на одлуке о именовању привремених органа управљања и руковођења: управног одбора, сената и в.д. ректора или директора. | Смјерница 3.1. |
|  | |
| * Навести доказе за активности привремених органа управљања, донесене акте, наставне планове и програме као и осталу документацију за почетну акредитацију. | Смјерница 3.2. |
|  | |

**СТАНДАРД 4. СТУДИЈЕ**

1. **СТУДИЈСКИ ПРОГРАМИ**

Студијски програм дефинише звање са листе стручних, академских и научних назива, регулисаних прописима из области високог образовања, са назнаком звања из одговарајуће области и одговарајућег степена студија. Студијски програми се могу састојати од обавезних и изборних предмета и подручја - модула, при чему модули не дефинишу назнаку звања одговарајућег степена студија.

Сваки студијски програм се вреднује посебно и као такав треба да испуњава предвиђене стандарде. Установа за сваки студијски програм подноси комплетну документацију у облику који се тражи а која је одређена овим упутством. Установа је обавезна да за сваки студијски програм наведе број студената који планира да уписује.

Студијски програм aкaдемских и струковних студија првог циклуса (осим за област медицине и умјетности) треба да се разликује од других студијских програма на установи за најмање 35% од укупног броја ECTS бодова, при чему тих 35% чине предмети из групе стручно апликативних и научно стручних предмета. У овај проценат се могу рачунати и изборни предмети на студијском програму, као и у модулима.

Студијски програм другог циклуса студија треба да се разликује од других студијских програма на установи за најмање 40% од укупног броја ECTS бодова, укључујући и мастер рад.

Студијски програм докторских студија има најмање 40% ECTS предвиђених за реализацију докторске дисертације. Овај број бодова по правилу одговара истраживачком раду, писању и објављивању научног рада и изради докторске дисертације.

1. **УКУПНО АНГАЖОВАЊЕ СТУДЕНАТА И ECTS**

У току једне академске године студент остварује најмање 60 ECTS бодова, што одговара просјечном укупном ангажовању студената у обиму 40-часовне радне недјеље. Један ECTS бод носи између 25-30 сати рада. Остварених 60 ECTS подразумијева да студент у току године утроши између 1500 и 1800 сати рада у свим облицима наставе и свим облицима индивидуалног учења да би савладао градиво. Укупно ангажовање студената састоји се од наставе (предавања, вјежбе, практикуми, семинари и други облици наставе који се приказују и описују у књизи предмета), самосталног рада, колоквијума, испита, израде завршних радова, добровољног рада у локалној заједници и других видова ангажовања. Укупан број часова наставе на свим студијским програмима и свим нивоима студија не може бити мањи од 600 часова у току школске године. Настава се одвија у току 30 недјеља, из чега слиједи да у једној недјељи студент мора имати најмање 20 часова наставе. Тај фонд часова наставе представља минимални број часова који наставно особље на студијском програму даје студентима. Дио наставе може чинити и истраживачки студијски рад. Ови часови наставе оспособљавају студента да приступи изради завршног рада. Истраживачки студијски рад се обавезно прецизира у књизи предмета.

Разлика измећу укупног броја 1500-1800 сати и часова наставе представља број часова које студент утроши на: самостални рад, колоквијуме, испите, израду завршних радова, добровољни рад и друге видове ангажовања у току школске године.

Број ECTS бодова на појединачном предмету се одређује на основу укупног ангажовања студента: укупног број часова наставе и укупног броја сати индивидуалног рада студента. (На примјер, предмет који има 6 ECTS бодова обухвата укупно 180 сати рада, и може представљати 6 часова наставе (3+3 на недјељном нивоу) и 90 сати које студент утроши у самосталном раду, колоквијумима, испиту... Предмет може имати 6 ECTS бодова ако је организован да има 4 часа наставе (2+2, или 4+0,....) и 120 сати које студент утроши у свим другим облицима рада. Значи, укупан број ECTS приписан предмету се не поклапа обавезно са часовима наставе).

1. **КУРИКУЛУМ СТУДИЈСКОГ ПРОГРАМА**

Курикулум студијског програма обухвата распоред предмета и модула по семестрима; фонд часова наставе и ECTS бодове. Број часова наставе се дијели на различите облике наставе које студент има. Опис облика активности на часовима наставе даје се у књизи предмета као и у правилнику установе који прописује начин и процедуре контроле квалитета наставе. Уколико је исказан, студијски истраживачки рад обухвата све облике наставе који су у функцији непосредног оспособљавања студента за истраживање, писање научних радова и израду докторске дисертације. Установа у оквиру специфичности поља и области студијског програма трећег циклуса, исказује специфичности везане за наставу на докторским студијама кроз описе дате у књизи предмета. Од укупног броја часова наставе на студијском програму докторских студија 25% треба да буду часови предавања. На посљедњој години докторских студија наставу може чинити само студијски истраживачки рад који је непосредно у функцији израде докторске дисертације. Настава се изражава бројем часова и бројем ECTS бодова. Докторска дисертација је завршни дио докторских студија, осим у пољу умјетности. Израда докторске дисертације се приказује само ECTS бодовима.

1. **ПРЕДМЕТИ**

Предмети се генерално дијеле на изборне и обавезне. У оквиру једне установе која остварује више студијских програма могу бити:

* Обавезни заједнички предмети више студијских програма;
* Изборни заједнички предмети више студијских програма;
* Обавезни предмети студијског програма;
* Изборни предмети студијског програма.

Ако се предмети изводе на више студијских програма, тада се заједнички обавезни или изборни предмети приказују у сваком студијском програму као одређени број часова и ECTS бодова. Обавезни и изборни предмети се сврставају у различите групе предмета на академским студијама првог циклуса (академско опште образовни, теоријско методолошки, научно, односно умјетничко-стручни, стручно-апликативни), осим за поље медицине и умјетности а на струковним студијама (опште-образовни, стручни, претклинички, клинички, умјетничко-стручни и стручно –апликативни).

У зависности од врсте и степена студија и поља у коме се налази студијски програм мора се остварити одређени проценат ECTS бодова кроз изборне предмете.

У плану студија се означава позиција изборног предмета са одговарајућим бројем часова и ECTS бодова, при чему увијек мора да постоји листа од минимално два предмета које студент може да бира. Да би се добио проценат изборних предмета укупан збирECTS бодова који припадају позицији изборних предмета и ECTS бодова који припадају завршном раду дијели се са бројем ECTS на студијском програму и множи са 100.

1. **MОДУЛИ**

Ако студијски програм има изборне модуле, у плану студија, такође, означава се позиција изборног модула са одговарајућим бројем часова и ECTS бодова, при чему увијек мора да постоји листа од минимално два модула које студент може да бира. Ако студијски програм има више модула обавезно се приказује позиција модула у плану студија са свим предметима модула обавезним заједничким предметима за више модула а такође се посебно представља план студија на сваком предвиђеном модулу са спецификацијом предмета.

Да би се добио проценат изборне наставе, укупан збир ECTS бодова који припадају позицији свих предмета у модулима и изборним предметима изван модула и ECTS бодова који припадају завршном раду, дијели се са бројем ECTS на студијском програму и множи са 100. Овај проценат не може бити мањи од 20%. Неопходно је, такође, да унутар модула проценат изборне наставе не буде мањи од 20% у односу на број ECTS бодова који припадају модулу.

Стручна пракса се не рачуна као изборни предмет, али улази у укупан збир ECTS бодова потребних за завршетак студија. Сви предмети свих студијских програма првог и другог циклуса студија приказују се у заједничкој КЊИЗИ ПРЕДМЕТА.

Сваки студијски програм се даје као појединачни фајл, при чему се предмети слажу по годинама, односно семестрима, прво обавезни, затим изборни. Заједнички предмети више студијских програма се групишу као појединачни фајл.

|  |  |
| --- | --- |
| **4. Студије** | **Референца** |
| Сваки студијски програм је повезана и усклађена цјелина која обухвата циљеве, структуру и садржај, политику и процедуру уписа студената, методе учења и начин провјере знања, исходе учења и компетенције студената. | |
| * Навести назив студијског програма, врсту и степен студија. Цијели студијски програм доставити на начин како је то описано у уводном дијелу**.** | Смјерница 4.1. |
|  | |
| * Навести линк на документ који јасно дефинише циљеве, структуру и садржај студијског програма, политику и процедуру уписа студената, методе учења, начин провјере знања, исходе учења и компетенције које студенти стичу. | Смјерница  4.1.1. |
|  | |
| * Навести линк на документе који регулишу процедуре развоја студијских програма (доношење, измјена и допуна студијских програма, процедуре за преиспитивање и иновирање студијских програма, процедуре за обезбјеђење квалитета студијских програма, консултације са заинтересованим странама и тржиштем рада). | Смјерница  4.1.1. |
|  | |
| * Навести доказ о усаглашености студијског програма са основним стандардима квалитета установе, као и доказ о његовој усаглашености са осталим студијским програмима које установа изводи. | Смјерница  4.1.2. |
|  | |
| * Навести линк на документ којим су дефинисани циљеви студијских програма и доказати усклађеност студијског програма са овим документом. | Смјерница  4.1.3. |
|  | |
| * Навести линк на документ којим је прописан начин додјеле ECTS бодова појединачним предметима (Правилник о формирању ECTS бодова, одређивању шифре предмета и силабуса предмета). | Смјерница 4.1.4. |
|  | |
| * Навести линк на документ који указује на подударност студијског програма са најмање три студијска програма који се изводе на акредитованим високошколским установама у земљама потписницама Болоњске декларације (од којих је један из Републике Српске). | Смјерница 4.1.5. |
|  | |
| * Навести линк на документ којим су дефинисани исходи учења студијског програма и објаснити на који начин су дефинисани, те које активности су претходиле дефинисању истих. | Смјерница 4.1.6. и 4.1.8. |
|  | |
| * Навести линк на матрицу повезаности исхода учења појединих предмета и исхода учења студијског програма. | Смјерница 4.1.7. |
|  | |
| * Навести квалификације које стичу студенти студијског програма. | Смјерница 4.2. |
|  | |
| * Навести линк на документ који прописује излазне квалификације и доказ усклађености излазних квалификација са EQF. | Смјерница 4.2. |
|  | |
| * Навести линк на исходе учења и објаснити на који начин су квалификације које стичу студенти повезане са иходима учења. | Смјерница 4.2. |
|  | |

**СТАНДАРД 5. НАУЧНОИСТРАЖИВАЧКИ И УМЈЕТНИЧКИ РАД**

|  |  |
| --- | --- |
| **5. Научноистраживачки и умјетнички рад** | **Референца** |
| * Навести линк или доставити листу наставника и сарадника који су укључени у научноистраживачке, стручне и умјетничке пројекте и резултате научноистраживачког, односно умјетнички рада наставника и сарадника у посљедњих пет година, укључујући и доказе о међународно признатим резултатима у научноистраживачком раду. | Смјерница 5.1 |
|  | |
| * Навести линк на списак најзначајнијих објављених резултата наставника и сарадника у претходних 5 година. | Смјерница 5.1 |
|  | |
| * Навести линк на план научноистраживачког, стручног, односно умјетничког рада. | Смјерница 5.2. |
|  | |
| * Навести линк на приједлог акта којим је уређена научноистраживачка, стручна, односно умјетничка дјелатност. | Смјерница 5.3. |
|  | |

**СТАНДАРД 6. АКАДЕМСКО ОСОБЉЕ**

**6.1. Наставници**

Наставници у високошколској установи су у статусу:

а. наставника са пуним радним временом (100% ангажовање, доказ - скенирана радна књижица у прилогу).

б. ангажовани са непуним радним временом (мање од 100%, доказ - скенирана радна књижица), у додатном радном односу (до половине пуног радног времена, доказ - уговор о ангажовању и сагласност друге установе). Документација се прилаже у електронском облику. Уговор о ангажовању наставника мора да садржи број часова наставе који наставник држи у установи у којој је запослен са пуним радним временом. Фајл за документацију о ангажовању наставника је јединствен на нивоу установе. Ако наставник ради у двије установе са по 50% ангажмана, његово оптерећење се рачуна пропорционално ангажману.

в. Ако наставник испуњава услове за пензионисање у току године у којој се врши вањско вредновање установе или студијског програма, његов ангажман неће утицати на бројно стање наставника пријављено у документацији за акредитацију, односно установа мора имати замјенског наставника у уговорном односу за тај дио наставе.

г. Професор емеритус се не рачуна као наставник са пуним радним временом и ангажован је на другом и трећем циклусу студија (доказ скенирана одлука о додјељивању звања професора емеритуса), у складу са законом.

д. Гостујући професор, који учествује у реализацији студијског програма се рачуна као наставник у допунском радном односу, изузев ако је гостујући професор ангажован у пуном радном времену путем размјене или међународним уговором (нпр. JOINT Diploma).

е***.*** Научни радници научних института са еквивалентним наставничким звањима на универзитету, могу учествовати у извођењу дијела наставе на докторским студијима.

Укупан број наставника и сарадника мора да одговара потребама студијских програма и мора бти довољан да покрије укупан број часова наставе на студијским програмима које установа планира да реализује. На првом и другом циклусу студија број наставника у радном односу са пуним радним временом мора да обезбиједи извођење најмање 70% часова наставе на сваком студијском програму. Укупан број наставника мора бити довољан да покрије укупан број часова наставе тако да наставник остварује просјечно 180 часова/240 часова у области умјетности, односно 6 часова/8 часова наставе седмично. За студијски програм трећег циклуса студија високошколска установа мора да обезбиједи у радном односу са пуним радним временом најмање једну половину од укупног броја наставника потребних за реализацију студијског програма.

Ангажовање по наставнику не може бити веће од 10 часова, односно 14 часова у области умјетности, наставе седмично на свим високошколским установама у Српској/БиХ.

Оптерећење сваком наставнику се рачуна као збир оптерећења на сваком студијском програму у чијој реализацији учествује. Наставнику се у укупно ангажовање рачунају сви часови наставе на свим нивоима студија.

*Оптерећење наставника у часовима на обавезним заједничким предметима* више студијских програма се рачуна тако што се број часова предавања помножи са бројем група студената.

*Оптерећење наставника на обавезним предметима* студијског програма се рачуна тако што се број часова наставе помножи са бројем група студената.

Ако обавезни предмет држи више наставника тада се укупан фонд сати на предмету дијели са бројем наставника и сваком се наставнику додјељује дио наставе. Могуће је да установа одреди дио наставе који држи појединачни наставник, с тим да укупан фонд часова мора бити покривен.

Овај начин обрачуна важи за све нивое и врсте студија.

*Оптерeћење наставника на изборним предметима: изборни заједнички предмети више студијских програма или изборни предмети студијског програма.*

За сваку позицију изборног предмета у плану првог циклуса студија се рачуна да се реализују минимално два изборна предмета.Свака позиција изборног предмета у плану студија се наставном особљу рачуна као двострукиброј часова. Ако на листи понуђених изборних предмета за дату позицију у студијском програму има више предмета, тада се сваком наставнику рачуна фракција часова у односу на број часова предавања који припада изборном предмету. (Рецимо, предмет има 2 часа, ако на листи има четири изборна предмета које држе четири наставника, тада се сваком наставнику рачуна 2x2=4, 4/4=1 час за случај да се настава одвија у оквиру једне нормативне групе за дато научно поље).

Ако је број група за реализацију наставе на студијском програму два или више рачуна се да је минимално број часова предавања за дату позицију изборног предмета у плану једнак производу броја група и броја часова у плану (БГ=3, број часова 2, минимални број часова предавања =6).

Појединачно оптерећење наставника би се у том случају рачунало такође као дио минималног броја часова предавања. Ако је минимални број часова предавања =6 а на листи има четири изборна предмета онда се сваком наставнику рачуна 6/4=1,5 часова.

***Оптерећење наставника на студијским програмима који имају модуле***

Ако студијски програм има више модула, подразумијева се да се сви модули реализују. Тада се оптерећење наставника на заједничким предметима више модула рачуна као што је већ назначено.

Оптерећење на осталим обавезним предметима модула се рачуна тако што се број часова множи бројем група студената.

Оптерећење на изборним предметима модула се рачуна тако што се часови који припадају позицији изборног предмета множе са два и дијеле бројем наставника ангажованих на предметима.

Број група на модулу се добије на тај начин што се укупан број студената подијели бројем модула и ако је тај број мањи од максималног броја студента у групи за дато поље, рачуна се да постоји једна група студената на сваком модулу. Установа може да укупан број студента на студијском програму подијели на појединачне модуле, сходно расположивим ресурсима.

***Наставници на вјежбама***

Ако наставник држи вјежбе, рачуна се да два часа вјежби одговара једном часу предавања, осим за поље умјетности.

**6.2. Сарадници**

Сарадници у високошколској установи су у статусу:

а. сарадника са пуним радним временом (100% ангажовање, доказ скенирана радна књижица у прилогу),

б. ангажовани у допунском (мање од 100%) радном односу (до трећине преко пуног радног времена) или на други начин (доказ - скенирана радна књижица, уговор о ангажовању и сагласност друге установе, документација у електронском облику у прилогу). Уговор о ангажовању мора да садржи број часова наставе које сарадник држи у установи у којој је запослен са пуним радним временом. Фајл за документацију о ангажовању сарадника је јединствен на нивоу установе.

Потребан број сарадника се обрачунава по истој методологији као и потребан број наставника, при чему су сарадници ангажовани просјечно **10** часова недјељно, односно 12 часова у области умјетности, осим у пољу умјетности.

|  |  |
| --- | --- |
| **6. Академско особље** | **Референца** |
| * Навести линк на документ који даје збирни преглед наставника који изводе наставу на студијском програму. Документ треба да садржи и податке који се односе на: врсту уговора са високошколском установом, оптерећење наставника на новом студијском програму, укупно оптерећење наставника на високошколској установи, оптерећење наставника на другим високошколским установама у РС/БиХ. | Смјерница 6.1. 6.3. 6.5., 6.8. |
|  | |
| * Навести линк на листу наставника и сарадника на студијском програму са пуним радним временом са којима високошколска установа има закључене уговоре о раду или уговоре о раду са одложеним дејством. Листа треба да садржи податке који се траже референцираним смјерницама. | Смјерница 6.3. и 6.5. и 6.7. |
|  | |
| * Навести линк на документе који садрже научне, умјетничке и стручне квалификације наставног особља са којима високошколска установа има закључене уговоре о раду или уговоре о раду са одложним дејством са доказима о испуњености услова и критеријума прописаних законом и актом који регулише услове за избор у звања. | Смјерница 6.2. |
|  | |
| * Навести линк на листу наставника и сарадника са непуним радним временом са којима високошколска установа има закључене уговоре о раду или уговоре о раду са одложним дејством са доказима о испуњености услова и критеријума прописаних законом и актом који регулише услове за избор у звања. | Смјерница 6.6. |
|  | |
| * Навести линк на листу наставника и сарадника са којима високошколска установа има закључен уговор о допунском раду или уговор о допунском раду са одложеним дејством. | Смјерница 6.6. |
|  | |
| * Навести линк на листу наставника и сарадника са друге високошколске установе са којима високошколска установа има закључен уговор о ангажовању. Листа поред имена наставника и сарадника треба да садржи и податке о оптерећењу наставника и сарадника. | Смјерница 6.6. |
|  | |
| * Доставити у електронској форми уговоре са наставницима и сарадницима из који покривају наставу на студијском програму. | Смјерница 6.3. |
|  | |
| * Доставити у електронској форми одлуке о важећем избору у научно – наставна, умјетничко – наставна, наставна и сарадничка звања. | Смјерница 6.1. и 6.2. |
|  | |
| * Доставити у електронској форми одлуку о одговорним наставницима и сарадницима универзитета (по чланицама универзитета), односно високе школе. | Смјерница 6.3. |
|  | |
| * Доставити увјерење Фонда ПИО о пријави наставника и сарадника који имају уговор о раду, осим уговора са одложеним дејством. | Смјерница 6.3. |
|  | |
| * Доставити сагласност високошколске установе на којој наставник и сарадник има закључен уговор о раду са пуним радним временом да може закључити уговор о раду, уговор о допунском раду или уговор о ангажовању са високошколском установом која је подносилац захтјева за почетну акредитацију. | Смјерница 6.6. |
|  | |
| * Доставити листу оптерећења сарадника које треба да буде у складу са захтјевима референциране смјернице. | Смјерница 6.7. |
|  | |

**СТАНДАРД 7. НЕАКАДЕМСКО ОСОБЉЕ**

|  |  |
| --- | --- |
| **7. Неакадемско особље** | **Референца** |
| * Навести линк на листу административног особља која садржи податке и називе радних мјеста за које имају закључен уговор о раду са пуним радним временом или уговор о раду са пуним радним временом са одложним дејством. | Смјерница 7.1. |
|  | |
| * Доставити уговоре о раду са пуним радним временом или уговоре о раду са одложним дејством за административно особље студентске службе. | Смјерница 7.2. |
|  | |
| * Доставити уговоре за извршиоце ангажоване на правним и финансијским пословима, пословима библиотекара и пословима одржавања информационог система. | Смјерница 7.3. |
|  | |

**СТАНДАРД 8. СТУДЕНТИ**

**8.1 БРОЈ СТУДЕНАТА И БРОЈ ГРУПА**

Сваки студијски програм се вреднује за одређени број студената. Укупан број студената на студијском програму се рачуна као планирани број студената уписаних у прву годину помножен бројем година трајања студијског програма. Укупан број студената у високошколској установи која се вреднује рачуна се као укупан број студената на свим студијским програмима.

Број група студената за предавања и вјежбе за сваки студијски програм рачуна се као број студената подијељен максималним бројем студената у групи, што је дефинисано смјерницом унутар стандарда за свако научно, односно умјетничко поље коме студијски програм припада.

Број група за обавезне предмете, који су заједнички предмети на више студијских програма, рачуна се тако што се укупан број студената подијели максималним бројем студената у групи, у складу са односном смјерницом унутар стандарда. Број група за изборне предмете се формира на исти начин.

Број студената у групи за теоријску и практичну наставу у оквиру одређеног образовно-научног, односно образовно-умјетничког поља, дефинише се са толеранцијом од ***10%***. За поље медицинских наука број група за практичну клиничку наставу се дефинише са толеранцијом од ***20%***.

|  |  |
| --- | --- |
| **8. Студенти** | **Референца** |
| * Навести линк на документ који садржи примјер конкурса за упис на студије (број студената који се уписују, услове за упис, критеријуме за утврђивање редослиједа кандидата, поступак спровођења конкурса, начин и рокове за подношење жалбе на уврђени редослијед, као и висину школарине коју плаћају студенти чије се студирање не финансира из буџета). | Смјерница 8.1. и 8.5. |
|  | |
| * Навести планирани број студената за упис и доказе о усклађености броја студената са просторним и техничко-технолошким могућностима као и документ којим су планиране наставне групе. | Смјерница 8.2 и 8.4. |
|  | |
| * Навести линк на акт којим се утврђују услови (општи и посебни), односно критеријуми за класификацију и избор кандидата за упис. | Смјерница 8.3. |
|  | |

**СТАНДАРД 9. ПРОСТОР И ОПРЕМА**

Сваки студијски програм се вреднује у односу на план уписа за одређени број студената. Укупан број студената на студијском програму се рачуна као број студената који се уписује у прву годину помножен бројем година трајања студијског програма. Укупан број студената у високошколској установи која се вреднује рачуна се као укупан број студената на свим студијским програмима. Потребан простор се рачуна тако што се површина укупног корисног пословног простора (К) дијели укупним бројем студената (С) и тај однос треба да буде већи од минималних површина које су наведене у смјерницама стандарда.

Други начин израчунавања потребног простора је: укупни корисни пословни простор у установи/(студенти који се уписују на прву годину свих нових пријављених и постојећих студијских програма у установи + студенти који студирају у установи тренутно - студенти у завршним годинама свих студијских програма). И у овом случају би тај однос требало да буде већи од минималних површина које су наведене у смјерницама стандарда, у свим случајевима.

У процјени испуњености овог стандарда у обзир би се узео први или други критеријум, у зависности од тога шта је повољније за установу.

Високошколска установа мора да испуњава захтјеве стандарда који се односе на минималне површине укупног корисног пословног простора према областима образовања.

Установа је у обавези да обезбиједи мјесто сваком студенту на настави, зато у документацији има обавезу да покаже просторне могућности исказане површином али и бројем расположивих мјеста. Расположива мјеста се обрачунавају по смјенама. Укупан број мјеста, ако се ради у једној смјени, одговара укупном броју студената. Ако се ради у двије смјене, број мјеста мора бити већи од половине од укупног броја студената.

|  |  |
| --- | --- |
| **9. Простор и опрема** | **Референца** |
| * Доставити линк на доказ о власништву над пословним простором гдје ће високошколска установа обављати дјелатност[[3]](#footnote-3) као и доказ да простор испуњава одговарајуће урбанистичке, техничко-технолошке и хигијенске услове. | Смјерница 9.1. и 9.4. |
|  | |
| * Доставити линк на листу просторија са површином у високошколској установи која тражи дозволу за рад, односно у одјељењу ван сједишта високошколске установе која тражи дозволу за рад укључујући опис намјене просторија и доказ о испуњености предуслова за одвијање наставног и научноистраживачког процеса. | Смјерница 9.2. и 9.10. |
|  | |
| * Навести доказ да је обезбјеђен простор за рад и потребе студентске службе, секретаријата и студентског парламента. | Смјерница 9.3. и 9.7. |
|  | |
| * Навести линк на листу потребне техничке опреме која се користи у наставном процесу, и којом се обезбјеђује извођење наставе у складу са здравственим и сигурносним стандардима. | Смјернице 9.4. и 9.6. |
|  | |
| * Доставити овјерен извод из књиге инвентара којом се, између осталог доказује посједовање одговарајуће техничке опреме као и потребног броја рачунара који је на располагању студентима. | Смјернице 9.5 и 9.9. |
|  | |
| * Навести линк на документ којим се доказује покривеност свих предмета одговарајућим училима и помоћним наставним средствима за квалитетно одвијање наставног процеса. | Смјерница 9.8. |
|  | |
| * Навести линк на документ гдје су наведени ресурси високошколске установе за обављање научноистраживачког рада. | Смјерница 9.11. |
|  | |
| * Навести линкове на уговоре са институцијама са којима високошколска установа има потписане уговоре за обављање научноистраживачког рада. | Смјерница 9.11. |
|  | |
| * Навести линк на документ који доказује посједовање опреме за извођење наставе на даљину (опрему, учила, лабораторије, платформе итд.). | Смјерница 9.12. |
|  | |

**СТАНДАРД 10. БИБЛИОТЕКА, УЏБЕНИЦИ И ИНФОРМАЦИОНА ПОДРШКА**

|  |  |
| --- | --- |
| **10. Библиотека, уџбеници и информациона подршка** | **Референца** |
| * Доставити линк на збирни преглед броја библиотечких јединица у високошколској установи за коју се тражи дозвола за рад (регистар библиотечке грађе у електронском облику). | Смјерница 10.1. |
|  | |
| * Навести линк на акт о уџбеницима (правилник или неки други акт који регулише библиотечку грађу у смислу посједовања уџбеника за потребе студената). | Смјерница 10.3. и 10.6. |
|  | |
| * Доставити линк на збирни преглед броја и наслова уџбеника по областима и предметима (на српском и другим језицима) који су доступни студентима, укључујући и електронска издања. | Смјерница 10.1. и 10.6. |
|  | |
| * Навести претплате на базе научних часописа или уговоре са институцијама које омогућавају директан приступ претраживачима база са научним часописима. | Смјерница 10.4. и 10.5. |
|  | |
| * Доставити изјаву о посједовању читаоничког простора са одговарајућом опремом за праћење библиотечког садржаја, те информационе опреме која је неопходна за одвијање наставног процеса, научноистраживачког и умјетничког рада. | Смјернице 10.2. и 10.7. |
|  | |

**СТАНДАРД 11. ФИНАНСИЈСКО ОБЕЗБЈЕЂЕЊЕ РАДА**

|  |  |
| --- | --- |
| **11. Финансијско обезбјеђење рада** | **Референца** |
| * Навести линк на финансијски план за текућу годину и одлуку привременог органа управљања о усвајању финансијког плана. | Смјернице 11.1. и 11.2. |
|  | |
| * Навести линк на банкарску гаранцију у износу од 50% школарине по сваком студенту, за настављање и завршетак студија у случају престанка рада установе за коју се тражи дозвола за рад или престанка извођења одређеног студијског програма[[4]](#footnote-4). | Смјерница 11.3. |
|  | |
| * Навести линк на споразум са другом акредитованом високошколском установом из Републике Српске о обезбјеђењу завршетка студија за студенте у случају престанка рада или престанка извођења одређеног студијског програма[[5]](#footnote-5). | Смјерница 11.3. |
|  | |

**ИЗЈАВА**

Под пуном моралном и материјалном одговорноћу потврђујем тачност свих информација наведених у овом обрасцу и његовим прилозима.

|  |  |  |  |
| --- | --- | --- | --- |
| Мјесто |  |  | ОДГОВОРНО ЛИЦЕ ВШУ |
| Датум |  |  |  |

1. Референцирају се захтјеви из смјерница за примјену стандарда за почетну акредитацију. [↑](#footnote-ref-1)
2. За високошколску установу. [↑](#footnote-ref-2)
3. За приватне високошколске установе [↑](#footnote-ref-3)
4. За приватне високошколске установе [↑](#footnote-ref-4)
5. Ibid [↑](#footnote-ref-5)